Osnovna škola Ivana Mažuranića

Vinkovci

**Zapisnik sa 3. sjednice Učiteljskog vijeća**

**održane 14. prosinca 2016. u 17.30 sati**

Dnevni red:

1. Verifikacija zapisnika s prošle sjednice Učiteljskog vijeća
2. Izvješće sa sjednice Razrednih vijeća – pedagoginja Josipa Curić
3. Stručno usavršavanje na državnoj razini u 2017.
4. Mjesec prevencije ovisnosti – istraživanje, psiholog Robert Kovačević
5. Erasmus + , EU projekt „Migrations“ – izvještaj koordinatorica M. Klarić i M. Katičić
6. Različito

Isprika radi nenazočnosti: Zrinka Šimunović.

Ad1. Jednoglasno je verificiran zapisnik s prošle sjednice Učiteljskog vijeća.

Ad2. Izvješće pedagoginje u prilogu.

Ravnateljica je naglasila kako učitelji razrednici trebaju podijeliti Izviješća o uspjehu na kraju prvog polugodišta.

Ad3. Plan stručnog usavršavanja učitelja na državnoj razini odnosi se na kalendarsku 2017., a ne školsku godinu. Učitelji koji su planirani takvo usavršavanje u 2017. su: Slađana Raguž, Mateja Pandža, Mirela Rimac Ešegović, Jadranka Matjaš, Željko Đukić, Ljerka Veselčić, Vesna Dumendžić i Helena Vranješević.

Ad4. Psiholog je prezentirao rezultate istraživanja među učenicima naše škole, koje je proveo zajedno s pedagoginjom. Detalji istraživanja u prilogu.

Ad5. Koordinatorica projekta „Migrations“ je izvijestila Učiteljsko vijeće o tijeku provođenja projekta.

Prva mobilnost je protekla po planu, učiteljice Klarić, Katičić, Pranjić i Raguž su od 25.-29. studenog boravile u gradu Buzau, u Rumunjskoj.

Sljedeća mobilnost je 20. ožujka 2017., gdje je domaćin naša škola, zatim svibanj 2017., Italija, gdje je planiran tim: učiteljica Katičić, te učenici: Iva Grgas, Matea Jokić i Barbara Jurić.

U rujnu je mobilnost u Španjolsku, s učiteljicama Velić, Javor i Katičić, te ravnateljica Marina Markić.

Do 26. siječnja 2017., na sjednici Učiteljskog vijeća, bi trebale biti dogovorene sve smjernice potrebne za domaćinstvo naše škole u ožujku, vezano uz ovaj projekt.

Učiteljica Klarić je napomenula kako svi učitelji mogu proučiti ostale EU projekte do 23. prosinca, ukoliko su zainteresirani.

Ad6. Ravnateljica je podsjetila učitelje kako svi učitelji trebaju unijeti termine pisanih provjera znanja za 2. polugodište do kraja 3. tjedna 2. polugodišta.

Pedagoginja je podsjetila sve učitelje kako trebaju u e-dnevnik unijeti potrebnu dokumentaciju, opisne ocjene za sve učenike, izvješća s roditeljskih sastanaka i slično.

Na oglasnoj ploči su ispisana povjerenstva za inventuru. Predsjednici povjerenstava mogu već od sutra od računovotkinje dobiti potrebne dokumente i krenuti s inventurom.

Iz Ministarstva za znanost i obrazovanje dobili smo dopis o zadnjem tjednu zimskog odmora.

Umjesto 12. siječnja, četvrtak, imamo mogućnost dogovoriti početak nastave drugog polugodišta u ponedjeljak, 16. siječnja.

Škole su dužne pravovremeno obavijestiti učenike i roditelje o početku nastave nakon zimskog odmora. Do petka, 23. prosinca, ćemo biti obaviješteni o tom terminu.

Ako nastava počinje 12. siječnja, bit će to po rasporedu: predmetna nastava, I. i III. razredi u 8 sati, a II. i IV. u 12.30 sati.

Ukoliko nastava počinje 16. siječnja, predmetna nastava, II. i IV. razredi doći će u 8 sati, a I. i III. razredi u 12.30 sati.

Prema odluci Školskog odbora, posljednji dan nastave prvog polugodišta, 23. prosinca, predmetna nastava će imati samo prva četiri sata po rasporedu, a cijela razredna nastava će početi u 8 sati i imat će prva tri sata po rasporedu.

Na kraju nastave, učenici će provesti u prostorijama školskog hola u prizemlju, uz pjesmu i ples.

Ravnateljica je svim učiteljima poželjela sretan Božić i uspješnu Novu 2017. godinu!

 Zapisničar:

 Mirjana Javor